CELEX: 32019D2151
Language: el
Date: 2019-12-13 00:00:00
Title: Εκτελεστική απόφαση (ΕΕ) 2019/2151 της Επιτροπής της 13ης Δεκεμβρίου 2019 για την εκπόνηση του προγράμματος εργασιών σχετικά με την ανάπτυξη και εγκατάσταση των ηλεκτρονικών συστημάτων που προβλέπεται στον ενωσιακό τελωνειακό κώδικα

16.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 325/168
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/2151 ΤΗΣ ΕΠΙΤΡΟΠΗΣ
         της 13ης Δεκεμβρίου 2019
         για την εκπόνηση του προγράμματος εργασιών σχετικά με την ανάπτυξη και εγκατάσταση των ηλεκτρονικών συστημάτων που προβλέπεται στον ενωσιακό τελωνειακό κώδικα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 281,
         Εκτιμώντας τα ακόλουθα:
         
                     (1)
                  
                  
                     Στο άρθρο 6 του κανονισμού (ΕΕ) αριθ. 952/2013 για τη θέσπιση του ενωσιακού τελωνειακού κώδικα προβλέπεται ότι κάθε είδους ανταλλαγή πληροφοριών μεταξύ τελωνειακών αρχών και μεταξύ οικονομικών φορέων και τελωνειακών αρχών και η διατήρηση των πληροφοριών αυτών πραγματοποιείται με τη χρησιμοποίηση ηλεκτρονικών τεχνικών επεξεργασίας δεδομένων. Στο άρθρο 280 του κανονισμού προβλέπεται ότι η Επιτροπή καταρτίζει πρόγραμμα εργασιών σχετικά με την ανάπτυξη και εγκατάσταση των ηλεκτρονικών συστημάτων («το πρόγραμμα εργασιών»).
                  
               
                     (2)
                  
                  
                     Η Επιτροπή ενέκρινε το πρώτο πρόγραμμα εργασιών με την εκτελεστική απόφαση 2014/255/ΕΕ της Επιτροπής (2) και το επικαιροποίησε για πρώτη φορά το 2016 με την εκτελεστική απόφαση (ΕΕ) 2016/578 της Επιτροπής (3). Το πρόγραμμα εργασιών του 2016 πρέπει να επικαιροποιηθεί ώστε να ληφθεί υπόψη ο νέος σχεδιασμός βάσει πόρων και προτεραιοτήτων για τα ηλεκτρονικά συστήματα. Είναι επίσης απαραίτητο να ληφθεί υπόψη η τροποποίηση του άρθρου 278 του κανονισμού (ΕΕ) αριθ. 952/2013 που επήλθε με τον κανονισμό (ΕΕ) 2019/632 του Ευρωπαϊκού Κοινοβουλίου και του Συμβουλίου (4) για την παράταση της μεταβατικής χρήσης μέσων άλλων από τις ηλεκτρονικές τεχνικές επεξεργασίας δεδομένων που προβλέπονται στον κανονισμό (ΕΕ) αριθ. 952/2013. Προκειμένου να εξασφαλιστεί σταθερός και αξιόπιστος σχεδιασμός για την εγκατάσταση των ηλεκτρονικών συστημάτων που προβλέπονται στον κανονισμό (ΕΕ) αριθ. 952/2013, τυχόν μελλοντικές επικαιροποιήσεις του προγράμματος εργασιών θα πρέπει να πραγματοποιούνται μόνον εάν υπάρχουν νέες εξελίξεις. Ως εκ τούτου, η διάταξη βάσει της οποίας απαιτείται επικαιροποίηση του προγράμματος εργασιών σε ετήσια βάση θα πρέπει να διαγραφεί.
                  
               
                     (3)
                  
                  
                     Είναι επίσης απαραίτητο να προσδιοριστούν περαιτέρω ορισμένα στοιχεία της υποχρέωσης υποβολής εκθέσεων, η οποία επιβλήθηκε στα κράτη μέλη και στην Επιτροπή με το νέο άρθρο 278α του κανονισμού (ΕΕ) αριθ. 952/2013 για την παρακολούθηση της προόδου όσον αφορά την ανάπτυξη των ηλεκτρονικών συστημάτων. Σύμφωνα με την παράγραφο 4 του εν λόγω άρθρου, τα κράτη μέλη πρέπει να παρέχουν στην Επιτροπή, δύο φορές ετησίως, επικαιροποιημένο πίνακα σχετικά με την πρόοδό τους στην ανάπτυξη και την εγκατάσταση των ηλεκτρονικών συστημάτων. Ο πίνακας θα πρέπει να περιέχει τις ημερομηνίες ολοκλήρωσης για ορισμένα ορόσημα και, σε περίπτωση καθυστερήσεων ή κινδύνων καθυστερήσεων, τα μέτρα μετριασμού που αναφέρονται στο άρθρο 278α παράγραφος 3. Είναι επίσης αναγκαίο να προσδιοριστούν οι ημερομηνίες μέχρι τις οποίες τα κράτη μέλη θα πρέπει να διαβιβάζουν τις πληροφορίες. Με τον τρόπο αυτόν, η Επιτροπή θα έχει τη δυνατότητα να καταρτίζει και να υποβάλλει στο Ευρωπαϊκό Κοινοβούλιο και στο Συμβούλιο την έκθεσή της σχετικά με την πρόοδο όσον αφορά την ανάπτυξη των ηλεκτρονικών συστημάτων στο τέλος κάθε έτους. Τα κράτη μέλη θα πρέπει επίσης να ενημερώνουν αμέσως την Επιτροπή για ουσιαστικές αλλαγές στον σχεδιασμό τους σε θέματα ΤΠ. Ωστόσο, δεδομένης της υποχρέωσης υποβολής εκθέσεων που προβλέπεται στο άρθρο 278α παράγραφος 4, δεν είναι πλέον απαραίτητο να υποχρεώνονται τα κράτη μέλη να αποστέλλουν πληροφορίες 6 μήνες πριν από την εγκατάσταση νέου ηλεκτρονικού συστήματος.
                  
               
                     (4)
                  
                  
                     Στο πρόγραμμα εργασιών θα πρέπει να απαριθμούνται τα ηλεκτρονικά συστήματα που προβλέπονται στον κανονισμό (ΕΕ) αριθ. 952/2013, τα σχετικά άρθρα στα οποία προβλέπονται τα εν λόγω συστήματα και οι ημερομηνίες κατά τις οποίες αυτά αναμένεται να τεθούν σε λειτουργία. Στο πρόγραμμα εργασιών θα πρέπει να γίνεται διάκριση μεταξύ, αφενός, των ηλεκτρονικών συστημάτων τα οποία πρέπει να αναπτύξουν τα κράτη μέλη από μόνα τους («εθνικά συστήματα») και, αφετέρου, των ηλεκτρονικών συστημάτων τα οποία πρέπει να αναπτύξουν σε συνεργασία με την Επιτροπή («διευρωπαϊκά συστήματα»). Όλα αυτά τα ηλεκτρονικά συστήματα είναι αναγκαία για τη διασφάλιση της πλήρους αποτελεσματικότητας του κανονισμού (ΕΕ) αριθ. 952/2013. Ο κατάλογος αυτός θα πρέπει να βασίζεται στο υφιστάμενο έγγραφο σχεδιασμού το οποίο καλύπτει το σύνολο των τελωνειακών έργων πληροφορικής (το πολυετές στρατηγικό σχέδιο για τα τελωνεία «MASP-C» (5)) και καταρτίζεται σύμφωνα με την απόφαση αριθ. 70/2008/ΕΚ του Ευρωπαϊκού Κοινοβουλίου και του Συμβουλίου (6), και ιδίως το άρθρο 4 και το άρθρο 8 παράγραφος 2. Η διαχείριση, συγκρότηση και ανάπτυξη των ηλεκτρονικών συστημάτων που αναφέρονται στο πρόγραμμα εργασιών θα πρέπει να πραγματοποιείται όπως ορίζεται στο MASP-C.
                  
               
                     (5)
                  
                  
                     Λαμβανομένου υπόψη ότι η μεταβατική περίοδος για την πλήρη εφαρμογή του κανονισμού (ΕΕ) αριθ. 952/2013 θα πρέπει να λήξει το αργότερο έως τις προβλεπόμενες ημερομηνίες που αναφέρονται στο άρθρο 278 του εν λόγω κανονισμού, στο πρόγραμμα εργασιών ορίζονται λεπτομερέστερα οι πραγματικές ημερομηνίες εγκατάστασης καθενός από τα ηλεκτρονικά συστήματα και καθορίζεται, συναφώς, η καταληκτική περίοδος για την εφαρμογή των συγκεκριμένων μεταβατικών μέτρων, όπως προβλέπονται στον κατ’ εξουσιοδότηση κανονισμό (ΕΕ) 2016/341 της Επιτροπής (7).
                  
               
                     (6)
                  
                  
                     Όπου το πρόγραμμα εργασιών επιτρέπει στα κράτη μέλη να επιλέξουν να εγκαταστήσουν διευρωπαϊκό ή εθνικό ηλεκτρονικό σύστημα εντός ορισμένου χρονικού διαστήματος (χρονικό διάστημα εγκατάστασης), στο παράρτημα θα πρέπει να καθίσταται σαφές ότι η «ημερομηνία έναρξης εγκατάστασης» είναι η πρώτη ημερομηνία κατά την οποία τα κράτη μέλη μπορούν να θέσουν σε λειτουργία το νέο ηλεκτρονικό σύστημα και η «καταληκτική ημερομηνία εγκατάστασης» είναι η τελευταία ημερομηνία κατά την οποία όλα τα κράτη μέλη και όλοι οι οικονομικοί φορείς πρέπει να αρχίσουν να χρησιμοποιούν το νέο ή αναβαθμισμένο ηλεκτρονικό σύστημα. Η καταληκτική ημερομηνία εγκατάστασης θα πρέπει επίσης να συμπίπτει με τη λήξη της περιόδου των μεταβατικών μέτρων που αφορούν το συγκεκριμένο ηλεκτρονικό σύστημα. Κατά συνέπεια, οι εν λόγω ημερομηνίες θα πρέπει να καθοριστούν με βάση τις προθεσμίες που προβλέπονται στο άρθρο 278 παράγραφοι 1, 2 και 3 του κανονισμού (ΕΕ) αριθ. 952/2013. Αυτά τα χρονικά διαστήματα εγκατάστασης είναι απαραίτητα για την υλοποίηση των συστημάτων σε επίπεδο Ένωσης, λαμβανομένων υπόψη των αναγκών κάθε συστήματος. Για το τελωνειακό έργο για την ασφάλεια και προστασία πριν από την άφιξη (σύστημα ελέγχου εισαγωγών ICS2) θα πρέπει να εφαρμόζονται διαφορετικοί κανόνες όσον αφορά τα χρονικά διαστήματα εγκατάστασης. Στην περίπτωση αυτή, όλα τα κράτη μέλη θα πρέπει να είναι έτοιμα να εγκαταστήσουν κάθε έκδοση του έργου κατά την ημερομηνία έναρξης της εν λόγω έκδοσης, ενώ στους οικονομικούς φορείς θα πρέπει να δοθεί, με τη σύμφωνη γνώμη των κρατών μελών, η δυνατότητα να συνδεθούν εντός του χρονικού διαστήματος εγκατάστασης.
                  
               
                     (7)
                  
                  
                     Τα χρονικά διαστήματα εγκατάστασης για τη μετάβαση των εθνικών ηλεκτρονικών συστημάτων θα πρέπει να προσαρμοστούν σύμφωνα με τα εθνικά σχέδια έργου και μετάβασης των κρατών μελών, λαμβανομένων επίσης υπόψη των συγκεκριμένων εθνικών τους περιβαλλόντων και συνθηκών ΤΠ. Οι καταληκτικές ημερομηνίες εγκατάστασης των εθνικών ηλεκτρονικών συστημάτων θα πρέπει επίσης να σηματοδοτούν τη λήξη των περιόδων των μεταβατικών μέτρων που αφορούν τα εν λόγω ηλεκτρονικά συστήματα. Κατά συνέπεια, οι εν λόγω ημερομηνίες θα πρέπει να καθοριστούν με βάση τις προθεσμίες που προβλέπονται στο άρθρο 278 παράγραφοι 1, 2 και 3 του κανονισμού (ΕΕ) αριθ. 952/2013.
                  
               
                     (8)
                  
                  
                     Τα κράτη μέλη και η Επιτροπή θα πρέπει επίσης να διασφαλίζουν ότι οι οικονομικοί φορείς έχουν λάβει εγκαίρως τις τεχνικές πληροφορίες που χρειάζονται για να επικαιροποιήσουν τα δικά τους ηλεκτρονικά συστήματα και να συνδεθούν στα νέα ή αναβαθμισμένα ηλεκτρονικά συστήματα που προβλέπονται στον κανονισμό (ΕΕ) αριθ. 952/2013. Η επικοινωνία σχετικά με τις απαιτούμενες αλλαγές πρέπει να πραγματοποιείται από 12 έως 24 μήνες πριν από την εγκατάσταση ενός συγκεκριμένου συστήματος, εάν αυτό κρίνεται αναγκαίο λόγω του πεδίου εφαρμογής και της φύσης του εν λόγω συστήματος. Για ήσσονος σημασίας αλλαγές, το διάστημα αυτό μπορεί να είναι μικρότερο.
                  
               
                     (9)
                  
                  
                     Οι ημερομηνίες εγκατάστασης ορισμένων έργων πρέπει να τροποποιηθούν ώστε να διασφαλιστεί ο συγχρονισμός μεταξύ του προγράμματος εργασιών και του MASP-C και να ληφθούν υπόψη οι νέες προθεσμίες που προβλέπονται στο άρθρο 278 του κανονισμού (ΕΕ) αριθ. 952/2013.
                  
               
                     (10)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το πρόγραμμα εργασιών
            Εγκρίνεται το πρόγραμμα εργασιών για την ανάπτυξη και την εγκατάσταση των ηλεκτρονικών συστημάτων που προβλέπεται στον κανονισμό (ΕΕ) αριθ. 952/2013 για τη θέσπιση του ενωσιακού τελωνειακού κώδικα («το πρόγραμμα εργασιών»), όπως παρατίθεται στο παράρτημα.
         
         
            Άρθρο 2
            Υλοποίηση
            
               1.   Η Επιτροπή και τα κράτη μέλη συνεργάζονται κατά την υλοποίηση του προγράμματος εργασιών.
            
            
               2.   Τα κράτη μέλη αναπτύσσουν και εγκαθιστούν τα σχετικά ηλεκτρονικά συστήματα εντός των ημερομηνιών των σχετικών χρονικών διαστημάτων εγκατάστασης που ορίζονται στο πρόγραμμα εργασιών.
            
            
               3.   Η διαχείριση των έργων που προσδιορίζονται στο πρόγραμμα εργασιών και η συγκρότηση και υλοποίηση των σχετικών ηλεκτρονικών συστημάτων γίνεται με τρόπο που συνάδει με το πρόγραμμα εργασιών και το πολυετές στρατηγικό σχέδιο για τα τελωνεία.
            
            
               4.   Η Επιτροπή δεσμεύεται να επιδιώξει τη διαμόρφωση κοινής αντίληψης και την επίτευξη συμφωνίας με τα κράτη μέλη όσον αφορά το πεδίο εφαρμογής των έργων, τον σχεδιασμό, τις απαιτήσεις και την αρχιτεκτονική των ηλεκτρονικών συστημάτων κατά την έναρξη των έργων του προγράμματος εργασιών. Κατά περίπτωση, η Επιτροπή διαβουλεύεται επίσης με τους οικονομικούς φορείς και λαμβάνει υπόψη τις απόψεις τους.
            
         
         
            Άρθρο 3
            Επικαιροποιήσεις
            Το πρόγραμμα εργασιών υπόκειται σε τακτικές επικαιροποιήσεις, ώστε να διασφαλίζεται η ευθυγράμμιση και η προσαρμογή του με τις τελευταίες εξελίξεις όσον αφορά την εφαρμογή του κανονισμού (ΕΕ) αριθ. 952/2013 και να λαμβάνεται υπόψη η πραγματική πρόοδος που σημειώνεται ως προς τη συγκρότηση και την ανάπτυξη των ηλεκτρονικών συστημάτων. Αυτό ισχύει ιδίως για τη διαθεσιμότητα από κοινού συμφωνημένων προδιαγραφών και την πρακτική έναρξη λειτουργίας των ηλεκτρονικών συστημάτων.
         
         
            Άρθρο 4
            Επικοινωνία και υποβολή εκθέσεων
            
               1.   Η Επιτροπή και τα κράτη μέλη ανταλλάσσουν πληροφορίες σχετικά με τον σχεδιασμό και την πρόοδο ως προς την υλοποίηση καθενός από τα συστήματα.
            
            
               2.   Έως τις 31 Ιανουαρίου και έως τις 30 Ιουνίου κάθε έτους, τα κράτη μέλη υποβάλλουν στην Επιτροπή τα εθνικά σχέδια έργου και μετάβασης, καθώς και τον πίνακα σχετικά με την πρόοδό τους στην ανάπτυξη και την εγκατάσταση των ηλεκτρονικών συστημάτων, ο οποίος αναφέρεται στο άρθρο 278α παράγραφος 4 του κανονισμού (ΕΕ) αριθ. 952/2013. Τα σχέδια και ο πίνακας περιλαμβάνουν τις σχετικές πληροφορίες που απαιτούνται για την υποβολή της ετήσιας έκθεσης της Επιτροπής βάσει του άρθρου 278α του κανονισμού (ΕΕ) αριθ. 952/2013.
            
            
               3.   Τα κράτη μέλη ενημερώνουν αμέσως την Επιτροπή για τυχόν σημαντικές επικαιροποιήσεις των εθνικών τους σχεδίων έργου και μετάβασης.
            
            
               4.   Τα κράτη μέλη θέτουν εγκαίρως στη διάθεση των οικονομικών φορέων τις τεχνικές προδιαγραφές που αφορούν την εξωτερική επικοινωνία του εθνικού ηλεκτρονικού συστήματος.
            
         
         
            Άρθρο 5
            Κατάργηση
            
               1.   Η εκτελεστική απόφαση (ΕΕ) 2016/578 καταργείται.
            
            
               2.   Οι παραπομπές στην καταργούμενη απόφαση και στην εκτελεστική απόφαση 2014/255/ΕΕ νοούνται ως παραπομπές στην παρούσα απόφαση.
            
         
         
            Άρθρο 6
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2019.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 269 της 10.10.2013, σ. 1.
         
            (2)  Εκτελεστική απόφαση 2014/255/ΕΕ της Επιτροπής, της 29ης Απριλίου 2014, για την εκπόνηση του προγράμματος εργασιών για τον ενωσιακό τελωνειακό κώδικα (ΕΕ L 134 της 7.5.2014, σ. 46).
         
            (3)  Εκτελεστική απόφαση (ΕΕ) 2016/578 της Επιτροπής, της 11ης Απριλίου 2016, για την εκπόνηση του προγράμματος εργασιών σχετικά με την ανάπτυξη και εγκατάσταση των ηλεκτρονικών συστημάτων που προβλέπεται στον ενωσιακό τελωνειακό κώδικα (ΕΕ L 99 της 15.4.2016, σ. 6).
         
            (4)  Κανονισμός (ΕΕ) 2019/632 του Ευρωπαϊκού Κοινοβουλίου και του Συμβουλίου, της 17ης Απριλίου 2019, για την τροποποίηση του κανονισμού (ΕΕ) αριθ. 952/2013 για την παράταση της μεταβατικής χρήσης μέσων άλλων από τις ηλεκτρονικές τεχνικές επεξεργασίας δεδομένων που προβλέπονται στον ενωσιακό τελωνειακό κώδικα (ΕΕ L 11 της 25.4.2019, σ. 54).
         
            (5)  https://ec.europa.eu/taxation_customs/general-information-customs/electronic-customs_en#heading_2
         
            (6)  Απόφαση αριθ. 70/2008/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, για ένα περιβάλλον χωρίς χαρτί για τα τελωνεία και τις εμπορικές επιχειρήσεις (ΕΕ L 23 της 26.1.2008, σ. 21).
         
            (7)  Κατ’ εξουσιοδότηση κανονισμός (ΕΕ) 2016/341 της Επιτροπής, της 17ης Δεκεμβρίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου όσον αφορά μεταβατικούς κανόνες για ορισμένες διατάξεις του ενωσιακού τελωνειακού κώδικα για τις περιπτώσεις που τα σχετικά ηλεκτρονικά συστήματα δεν έχουν τεθεί ακόμη σε λειτουργία, και την τροποποίηση του κατ’ εξουσιοδότηση κανονισμού (ΕΕ) 2015/2446 της Επιτροπής (ΕΕ L 69 της 15.3.2016, σ. 1).
      
      
         
            ΠΑΡΑΡΤΗΜΑ
            Πρόγραμμα εργασιών σχετικά με την ανάπτυξη και την εγκατάσταση των ηλεκτρονικών συστημάτων που προβλέπεται στον ενωσιακό τελωνειακό κώδικα
            I.   ΕΙΣΑΓΩΓΗ
            
                     
                        1.
                     
                     
                        Το πρόγραμμα εργασιών παρέχει ένα μέσο για την υποστήριξη της εφαρμογής των διατάξεων του κανονισμού (EΕ) αριθ. 952/2013 που αφορούν την ανάπτυξη και την εγκατάσταση των προβλεπόμενων ηλεκτρονικών συστημάτων.
                     
                  
                     
                        2.
                     
                     
                        Στο πρόγραμμα εργασιών καθορίζονται επίσης οι περίοδοι κατά τις οποίες εφαρμόζονται τα μεταβατικά μέτρα έως την εγκατάσταση των νέων ή αναβαθμισμένων ηλεκτρονικών συστημάτων, όπως αναφέρεται στον κατ’ εξουσιοδότηση κανονισμό (ΕΕ) 2015/2446 της Επιτροπής (1), στον κατ’ εξουσιοδότηση κανονισμό (ΕΕ) 2016/341 και στον εκτελεστικό κανονισμό (ΕΕ) 2015/2447 της Επιτροπής (2).
                     
                  
                     
                        3.
                     
                     
                        Ως «βασικό ορόσημο» των τεχνικών προδιαγραφών νοείται η ημερομηνία κατά την οποία καθίσταται διαθέσιμη μια σταθερή εκδοχή των τεχνικών προδιαγραφών. Όσον αφορά τα εθνικά συστήματα ή τις εθνικές συνιστώσες, η ημερομηνία αυτή θα κοινοποιείται στο πλαίσιο του δημοσιευμένου εθνικού σχεδιασμού έργου.
                     
                  
                     
                        4.
                     
                     
                        Το πρόγραμμα εργασιών καθορίζει τις ακόλουθες «ημερομηνίες εγκατάστασης» των διευρωπαϊκών και των εθνικών συστημάτων:
                        
                                    α)
                                 
                                 
                                    την ημερομηνία έναρξης του χρονικού διαστήματος εγκατάστασης των ηλεκτρονικών συστημάτων, δηλαδή την πρώτη ημερομηνία κατά την οποία τίθεται σε λειτουργία το ηλεκτρονικό σύστημα·
                                 
                              
                                    β)
                                 
                                 
                                    την ημερομηνία λήξης του χρονικού διαστήματος εγκατάστασης των ηλεκτρονικών συστημάτων, δηλαδή:
                                    
                                                —
                                             
                                             
                                                την τελευταία ημερομηνία κατά την οποία τα συστήματα πρέπει να έχουν τεθεί σε λειτουργία σε όλα τα κράτη μέλη και να χρησιμοποιούνται από όλους τους οικονομικούς φορείς· και
                                             
                                          
                                                —
                                             
                                             
                                                την ημερομηνία λήξης της ισχύος των μεταβατικών μέτρων.
                                             
                                          
                              Για τους σκοπούς του στοιχείου β), η ημερομηνία ταυτίζεται με την ημερομηνία έναρξης σε περίπτωση που δεν προβλέπεται κανένα πραγματικό χρονικό διάστημα μετάβασης ή εγκατάστασης.
                     
                  
                     
                        5.
                     
                     
                        Για τα αμιγώς εθνικά συστήματα ή για συγκεκριμένες εθνικές συνιστώσες ενός ευρύτερου ενωσιακού έργου, τα κράτη μέλη μπορούν να καθορίζουν τις ημερομηνίες εγκατάστασης και τις ημερομηνίες έναρξης και λήξης ενός χρονικού διαστήματος εγκατάστασης στον οικείο εθνικό σχεδιασμό έργου, με την επιφύλαξη των γενικών προθεσμιών που καθορίζονται στο άρθρο 278 του κανονισμού (ΕΕ) αριθ. 952/2013.
                        Το πρώτο εδάφιο αφορά τα ακόλουθα εθνικά συστήματα ή τις συγκεκριμένες εθνικές συνιστώσες:
                        
                                    α)
                                 
                                 
                                    ΕΤΚ — Αυτοματοποιημένο Σύστημα Εξαγωγών (ΑΣΕ) Συνιστώσα 2 (αναβάθμιση των εθνικών συστημάτων εξαγωγών) (μέρος II σημείο 10)·
                                 
                              
                                    β)
                                 
                                 
                                    ΕΤΚ — Ειδικά καθεστώτα (SP IMP/SP EXP) (μέρος II σημείο 12)·
                                 
                              
                                    γ)
                                 
                                 
                                    ΕΤΚ — Γνωστοποίηση άφιξης, γνωστοποίηση προσκόμισης και προσωρινή εναπόθεση (μέρος II σημείο 13)·
                                 
                              
                                    δ)
                                 
                                 
                                    ΕΤΚ — Αναβάθμιση των εθνικών συστημάτων εισαγωγών (μέρος II σημείο 14)·
                                 
                              
                                    ε)
                                 
                                 
                                    ΕΤΚ — Διαχείριση Εγγυήσεων (ΔΕ) — Συνιστώσα 2 (μέρος II σημείο 16).
                                 
                              
                  
                     
                        6.
                     
                     
                        Όσον αφορά τα διευρωπαϊκά συστήματα με χρονικό διάστημα εγκατάστασης αλλά χωρίς τακτή ημερομηνία υλοποίησης, τα κράτη μέλη μπορούν, εάν κρίνεται σκόπιμο, να αρχίσουν την εγκατάσταση σε ενδεδειγμένη ημερομηνία εντός αυτού του χρονικού διαστήματος και μπορούν να αφήσουν ένα χρονικό περιθώριο εντός του οποίου οι οικονομικοί φορείς μπορούν να πραγματοποιήσουν τη μετάβαση. Οι ημερομηνίες έναρξης και λήξης κοινοποιούνται στην Επιτροπή. Οι πτυχές που εμπίπτουν στον κοινό τομέα θα πρέπει να εξεταστούν προσεκτικά από την Επιτροπή και τα κράτη μέλη.
                        Το πρώτο εδάφιο αφορά τα ακόλουθα διευρωπαϊκά συστήματα:
                        
                                    α)
                                 
                                 
                                    ΕΤΚ — Αναβάθμιση του Νέου Μηχανογραφημένου Συστήματος Διαμετακόμισης (NCTS) (μέρος II σημείο 9)·
                                 
                              
                                    β)
                                 
                                 
                                    ΕΤΚ — Αυτοματοποιημένο Σύστημα Εξαγωγών (ΑΣΕ) (Συνιστώσα 1) (μέρος II σημείο 10).
                                 
                              
                                    γ)
                                 
                                 
                                    ΕΤΚ — Κεντρικός Τελωνισμός για Εισαγωγή (ΚΤΕ) (μέρος II σημείο 15)
                                 
                              Το διευρωπαϊκό σύστημα ελέγχου εισαγωγών (ΕΤΚ — ICS2) (μέρος II σημείο 17) απαιτεί επίσης σταδιακή υλοποίηση και μετάβαση. Ωστόσο, η προσέγγιση σε αυτήν την περίπτωση είναι διαφορετική, διότι αναμένεται από όλα τα κράτη μέλη να είναι ταυτόχρονα έτοιμα για κάθε έκδοση κατά την έναρξη κάθε χρονικού διαστήματος εγκατάστασης. Επιπλέον, όπου κρίνεται σκόπιμο, τα κράτη μέλη δύνανται να επιτρέπουν στους οικονομικούς φορείς να συνδέονται σταδιακά στο σύστημα έως τη λήξη του χρονικού διαστήματος εγκατάστασης που προβλέπεται για καθεμία από τις εκδόσεις. Τα κράτη μέλη πρέπει να δημοσιεύουν, σε συντονισμό με την Επιτροπή, τις προθεσμίες και τις οδηγίες για τους οικονομικούς φορείς στον δικτυακό τους τόπο.
                     
                  
                     
                        7.
                     
                     
                        Κατά την υλοποίηση του προγράμματος εργασιών, η Επιτροπή και τα κράτη μέλη θα πρέπει να διαχειρίζονται προσεκτικά την πολυπλοκότητα των εξαρτήσεων, μεταβλητών και παραδοχών. Οι αρχές που καθορίζονται στο πολυετές στρατηγικό σχέδιο για τα τελωνεία (MASP-C) θα χρησιμοποιηθούν για τη διαχείριση του σχεδιασμού.
                        Τα έργα θα αναπτυχθούν σε διάφορες φάσεις, από τη συγκρότηση και την ανάπτυξη έως την κατασκευή, τις δοκιμές, τη μετάβαση και την τελική λειτουργία. Ο ρόλος της Επιτροπής και των κρατών μελών κατά τις εν λόγω διαφορετικές φάσεις θα εξαρτηθεί από τη φύση και την αρχιτεκτονική του συστήματος και των συνιστωσών ή υπηρεσιών του, όπως περιγράφονται στα λεπτομερή δελτία έργου του MASP-C. Κατά περίπτωση, η Επιτροπή θα καθορίζει κοινές τεχνικές προδιαγραφές, σε στενή συνεργασία με τα κράτη μέλη και με την επιφύλαξη επανεξέτασης των εν λόγω προδιαγραφών από τα κράτη μέλη, ώστε να έχουν ολοκληρωθεί 24 μήνες πριν από την ημερομηνία-στόχο για την εγκατάσταση του ηλεκτρονικού συστήματος.
                        Τα κράτη μέλη και η Επιτροπή θα πρέπει επίσης να διασφαλίζουν ότι οι οικονομικοί φορείς έχουν λάβει εγκαίρως τις τεχνικές πληροφορίες που χρειάζονται για να επικαιροποιήσουν τα δικά τους ηλεκτρονικά συστήματα και να συνδεθούν στα νέα ή αναβαθμισμένα ηλεκτρονικά συστήματα που προβλέπονται στον κανονισμό (ΕΕ) αριθ. 952/2013. Τυχόν αλλαγές πρέπει να κοινοποιούνται στους οικονομικούς φορείς από 12 έως 24 μήνες πριν από την εγκατάσταση ενός συγκεκριμένου συστήματος, εάν αυτό κρίνεται αναγκαίο λόγω του πεδίου εφαρμογής και της φύσης της αλλαγής, ώστε να παρέχεται στους οικονομικούς φορείς η δυνατότητα να σχεδιάσουν και να προσαρμόσουν τα συστήματα και τις διεπαφές τους. Για ήσσονος σημασίας αλλαγές, το διάστημα αυτό μπορεί να είναι μικρότερο.
                        Τα κράτη μέλη και, κατά περίπτωση, η Επιτροπή θα προχωρήσουν στην ανάπτυξη και την εγκατάσταση των συστημάτων σύμφωνα με την καθορισμένη αρχιτεκτονική και τις προδιαγραφές των συστημάτων. Οι δραστηριότητες αυτές θα διενεργούνται σύμφωνα με τα ορόσημα και τις ημερομηνίες που αναφέρονται στο πρόγραμμα εργασιών. Η Επιτροπή και τα κράτη μέλη θα συνεργαστούν επίσης με οικονομικούς φορείς και άλλους ενδιαφερομένους.
                        Οι οικονομικοί φορείς θα πρέπει να λάβουν τα απαραίτητα μέτρα ώστε να είναι σε θέση να χρησιμοποιούν τα συστήματα μόλις αυτά τεθούν σε λειτουργία και το αργότερο μέχρι τις καταληκτικές ημερομηνίες που ορίζονται στο παρόν πρόγραμμα εργασιών ή, κατά περίπτωση, που ορίζονται από τα κράτη μέλη στο πλαίσιο των εθνικών τους σχεδίων.
                     
                  II.   ΚΑΤΑΛΟΓΟΣ ΕΡΓΩΝ ΣΧΕΤΙΚΩΝ ΜΕ ΤΗΝ ΑΝΑΠΤΥΞΗ ΚΑΙ ΤΗΝ ΕΓΚΑΤΑΣΤΑΣΗ ΗΛΕΚΤΡΟΝΙΚΩΝ ΣΥΣΤΗΜΑΤΩΝ
            Α.   Πλήρης κατάλογος
            
            
                        «ΕΤΚ — Έργα και Συναφή Ηλεκτρονικά Συστήματα»
                        Κατάλογος έργων σχετικών με την ανάπτυξη και την εγκατάσταση ηλεκτρονικών συστημάτων που απαιτούνται για την εφαρμογή του κώδικα
                     
                     
                        Νομική βάση
                     
                     
                        Βασικό ορόσημο
                     
                     
                        Ημερομηνίες εγκατάστασης των ηλεκτρονικών συστημάτων
                     
                  
                         
                     
                     
                         
                     
                     
                         
                     
                     
                        Ημερομηνία έναρξης του χρονικού διαστήματος εγκατάστασης του ηλεκτρονικού συστήματος (3)
                        
                     
                     
                        Ημερομηνία λήξης του χρονικού διαστήματος εγκατάστασης του ηλεκτρονικού συστήματος (4) = Ημερομηνία λήξης της μεταβατικής περιόδου
                     
                  
                        1.   ΕΤΚ — Σύστημα Εγγεγραμμένων Εξαγωγέων (ΣΕΕ)
                        
                        Το έργο έχει ως στόχο να καταστήσει διαθέσιμες επικαιροποιημένες πληροφορίες για εγγεγραμμένους εξαγωγείς που είναι εγκατεστημένοι σε δικαιούχες χώρες του συστήματος γενικευμένων προτιμήσεων (ΣΓΠ) και οι οποίοι εξάγουν προϊόντα προς την Ένωση. Το σύστημα είναι διευρωπαϊκό και περιλαμβάνει επίσης δεδομένα σχετικά με οικονομικούς φορείς της ΕΕ για την υποστήριξη των εξαγωγών προς τις δικαιούχες χώρες του ΣΓΠ. Τα απαιτούμενα δεδομένα εισήχθησαν στο σύστημα σταδιακά μέχρι τις 31 Δεκεμβρίου 2017.
                     
                     
                        Άρθρο 6 παράγραφος 1 και άρθρα 16 και 64 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 1ο τρίμηνο 2015
                     
                     
                        1.1.2017
                     
                     
                        1.1.2017
                     
                  
                        2.   ΕΤΚ — Δεσμευτικές Δασμολογικές Πληροφορίες (ΔΔΠ)
                        
                        Το έργο αποσκοπεί στην αναβάθμιση του υφιστάμενου διευρωπαϊκού συστήματος ΕΔΔΠ-3 για τη διασφάλιση:
                        
                                    α)
                                 
                                 
                                    της ευθυγράμμισης του συστήματος ΕΔΔΠ-3 με τις απαιτήσεις του ΕΤΚ·
                                 
                              
                                    β)
                                 
                                 
                                    της επέκτασης των δεδομένων διασάφησης που απαιτούνται στο πλαίσιο της επιτήρησης·
                                 
                              
                                    γ)
                                 
                                 
                                    της παρακολούθησης της υποχρεωτικής χρήσης ΔΔΠ·
                                 
                              
                                    δ)
                                 
                                 
                                    της παρακολούθησης και διαχείρισης της διευρυμένης χρήσης ΔΔΠ.
                                 
                              Το έργο υλοποιείται σε δύο φάσεις.
                        Η πρώτη φάση (στάδιο 1) συνίσταται στη δρομολόγηση της λειτουργίας που θα παρέχει τη δυνατότητα σταδιακής απόκτησης του απαιτούμενου στο πλαίσιο του ΕΤΚ συνόλου δεδομένων διασάφησης από την 1η Μαρτίου 2017 μέχρι την υλοποίηση των έργων που απαριθμούνται στα σημεία 10 (το αργότερο έως την 1η Δεκεμβρίου 2023) και 14 (το αργότερο έως τις 31 Δεκεμβρίου 2022). Το στάδιο 2 συνίσταται στην εκπλήρωση της υποχρέωσης ελέγχου της χρήσης ΔΔΠ βάσει του πρόσφατα απαιτούμενου συνόλου δεδομένων διασάφησης και της ευθυγράμμισης με τη διαδικασία έκδοσης τελωνειακών αποφάσεων.
                        Στη δεύτερη φάση εφαρμόζεται το ηλεκτρονικό έντυπο για τις αιτήσεις και αποφάσεις σε θέματα ΔΔΠ και διατίθεται για τους οικονομικούς φορείς μια εναρμονισμένη διεπαφή των εμπορευόμενων για την υποβολή αιτήσεων ΔΔΠ και τη λήψη απόφασης ΔΔΠ με ηλεκτρονικά μέσα.
                     
                     
                        Άρθρο 6 παράγραφος 1 και άρθρα 16, 22, 23, 26, 27, 28, 33 και 34 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 2ο τρίμηνο 2016
                        (φάση 1)
                     
                     
                        1.3.2017
                        (φάση 1 — στάδιο 1)
                     
                     
                        1.3.2017
                        (φάση 1 — στάδιο 1)
                     
                  
                        2.10.2017
                        (φάση 1 — στάδιο 2)
                     
                     
                        2.10.2017
                        (φάση 1 — στάδιο 2)
                     
                  
                        Ημερομηνία-στόχος των τεχνικών προδιαγραφών
                        = 2ο τρίμηνο 2018
                        (φάση 2)
                     
                     
                        1.10.2019
                        (φάση 2)
                     
                     
                        1.10.2019
                        (φάση 2)
                     
                  
                        3.   ΕΤΚ — Τελωνειακές αποφάσεις
                        
                        Το έργο αποσκοπεί στην εναρμόνιση των διαδικασιών όσον αφορά τις αιτήσεις για την έκδοση τελωνειακών αποφάσεων, τη λήψη αποφάσεων και τη διαχείριση των αποφάσεων μέσω τυποποίησης και ηλεκτρονικής διαχείρισης των δεδομένων των αιτήσεων και των αποφάσεων/εγκρίσεων σε ολόκληρη την Ένωση. Το έργο αφορά τις αποφάσεις που λαμβάνονται σε εθνικό επίπεδο και από πολλά κράτη μέλη σύμφωνα με τον κώδικα και καλύπτει τις συνιστώσες του συστήματος που αναπτύσσονται κεντρικά σε επίπεδο Ένωσης, καθώς και την ενοποίησή τους με τις εθνικές συνιστώσες τις οποίες έχουν επιλέξει τα κράτη μέλη. Το εν λόγω διευρωπαϊκό σύστημα διευκολύνει τη διαβούλευση κατά τη διαδικασία λήψης αποφάσεων και τη διαχείριση της διαδικασίας εγκρίσεων.
                     
                     
                        Άρθρο 6 παράγραφος 1 και άρθρα 16, 22, 23, 26, 27 και 28 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 4ο τρίμηνο 2015
                     
                     
                        2.10.2017
                     
                     
                        2.10.2017
                     
                  
                        4.   Άμεση πρόσβαση των εμπορευόμενων στα ευρωπαϊκά συστήματα πληροφοριών (ομοιόμορφη διαχείριση χρηστών και ψηφιακή υπογραφή)
                        
                        Στόχος του εν λόγω έργου είναι να παράσχει λειτουργικές λύσεις για την άμεση και εναρμονισμένη πρόσβαση των εμπορευομένων ως υπηρεσία για διεπαφές χρηστών/συστημάτων που θα είναι ενσωματωμένη στα ηλεκτρονικά τελωνειακά συστήματα, όπως ορίζεται στα ειδικά έργα του ΕΤΚ. Η ομοιόμορφη διαχείριση χρηστών και η ψηφιακή υπογραφή θα ενσωματωθούν στις δικτυακές πύλες των οικείων συστημάτων και περιλαμβάνουν υποστήριξη για την ταυτοποίηση, την πρόσβαση και τη διαχείριση χρηστών σύμφωνα με τις απαραίτητες πολιτικές ασφαλείας.
                        Η πρώτη εγκατάσταση πραγματοποιήθηκε παράλληλα με το σύστημα ΕΤΚ — Τελωνειακές Αποφάσεις.
                        Αυτή η τεχνική λύση για την εξακρίβωση της γνησιότητας και τη διαχείριση χρηστών θα καταστεί εν συνεχεία διαθέσιμη προς χρήση και σε άλλα έργα του ΕΤΚ, όπως: ΕΤΚ — Δεσμευτικές Δασμολογικές Πληροφορίες (ΔΔΠ)· ΕΤΚ — Εγκεκριμένοι Οικονομικοί Φορείς (AEO) — Αναβάθμιση· ΕΤΚ — Αποδεικτικό Ενωσιακού Καθεστώτος (ΑΕΚ)· και ΕΤΚ — Δελτία Πληροφοριών (INF) για Ειδικά Καθεστώτα. Βλέπε τα διάφορα έργα για τις ημερομηνίες εγκατάστασης.
                     
                     
                        Άρθρο 6 παράγραφος 1 και άρθρο 16 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 4ο τρίμηνο 2015
                     
                     
                        2.10.2017
                     
                     
                        2.10.2017
                     
                  
                        5.   ΕΤΚ — Εγκεκριμένοι Οικονομικοί Φορείς (AEO) — Αναβάθμιση
                        
                        Το έργο αποσκοπεί στη βελτίωση των επιχειρηματικών διαδικασιών όσον αφορά τις αιτήσεις και τις άδειες των AEO, λαμβανομένων υπόψη των τροποποιήσεων των νομικών διατάξεων του ΕΤΚ.
                        Στην πρώτη φάση, το έργο αποσκοπεί στην εφαρμογή σημαντικών βελτιώσεων στο σύστημα AEO, στο πλαίσιο της εναρμόνισης της διαδικασίας λήψης τελωνειακών αποφάσεων.
                        Στη δεύτερη φάση, το έργο εφαρμόζει το ηλεκτρονικό έντυπο για τις αιτήσεις και αποφάσεις AEO και παρέχει στους οικονομικούς φορείς μια εναρμονισμένη διεπαφή για την υποβολή αιτήσεων AEO και τη λήψη απόφασης ΑΕΟ με ηλεκτρονικά μέσα. Η εγκατάσταση του αναβαθμισμένου συστήματος πραγματοποιείται σε δύο εκδόσεις: το μέρος 1 αφορά την υποβολή της αίτησης ΑΕΟ και τη διαδικασία λήψης αποφάσεων, ενώ το μέρος 2 αφορά τις άλλες διαδικασίες που έπονται.
                     
                     
                        Άρθρο 6 παράγραφος 1 και άρθρα 16, 22, 23 26, 27, 28, 38 και 39 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 1ο τρίμηνο 2016
                     
                     
                        5.3.2018
                        (φάση 1)
                     
                     
                        5.3.2018
                        (φάση 1)
                     
                  
                        Ημερομηνία-στόχος των τεχνικών προδιαγραφών
                        = 4ο τρίμηνο 2018
                     
                     
                        1.10.2019
                        (φάση 2 — μέρος 1 αρχικές διαδικασίες)
                        16.12.2019
                        (φάση 2 — μέρος 2 άλλες διαδικασίες)
                     
                     
                        1.10.2019
                        (φάση 2 — μέρος 1)
                        16.12.2019
                        (φάση 2 — μέρος 2)
                     
                  
                        6.   ΕΤΚ — Σύστημα Καταχώρισης και Ταυτοποίησης των Οικονομικών Φορέων (EORI 2) — Αναβάθμιση
                        
                        Στόχος του εν λόγω έργου είναι να παράσχει μια ελάχιστη αναβάθμιση του υφιστάμενου διευρωπαϊκού συστήματος EORI το οποίο καθιστά δυνατή την καταχώριση και την ταυτοποίηση των οικονομικών φορέων της Ένωσης και των οικονομικών φορέων τρίτων χωρών και προσώπων άλλων πλην των οικονομικών φορέων που δραστηριοποιούνται στον τελωνειακό τομέα στην Ένωση.
                     
                     
                        Άρθρο 6 παράγραφος 1 και άρθρο 9 του κανονισμού (ΕΕ) αριθ. 952/2013 για τη θέσπιση του ενωσιακού τελωνειακού κώδικα
                     
                     
                        Ημερομηνία-στόχος των τεχνικών προδιαγραφών
                        = 2ο τρίμηνο 2016
                     
                     
                        5.3.2018
                     
                     
                        5.3.2018
                     
                  
                        7.   ΕΤΚ — Επιτήρηση 3
                        
                        Το εν λόγω έργο αποσκοπεί στην αναβάθμιση του συστήματος Επιτήρηση 2+ προκειμένου να διασφαλίσει την ευθυγράμμισή του με τις απαιτήσεις του ΕΤΚ, όπως με την πρότυπη ανταλλαγή πληροφοριών μέσω ηλεκτρονικών μεθόδων επεξεργασίας δεδομένων και τη δημιουργία των λειτουργιών που απαιτούνται για την επεξεργασία και την ανάλυση του πλήρους συνόλου δεδομένων επιτήρησης που λαμβάνονται από τα κράτη μέλη.
                        Περιλαμβάνει, συνεπώς, περαιτέρω δυνατότητες εξόρυξης δεδομένων και λειτουργίες για την υποβολή αναφορών που θα τίθενται στη διάθεση της Επιτροπής και των κρατών μελών.
                        Η πλήρης υλοποίηση του εν λόγω έργου εξαρτάται από τα έργα που απαριθμούνται στα σημεία 10 (το αργότερο έως την 1η Δεκεμβρίου 2023) και 14 (το αργότερο έως τις 31 Δεκεμβρίου 2022). Η ημερομηνία εγκατάστασης του συστήματος αυτού πρέπει να καθοριστεί από τα κράτη μέλη στο πλαίσιο των εθνικών τους σχεδίων.
                     
                     
                        Άρθρο 6 παράγραφος 1, άρθρο 16 και άρθρο 56 παράγραφος 5 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 3ο τρίμηνο 2016
                     
                     
                        1.10.2018
                     
                     
                        1.10.2018
                     
                  
                        8.   ΕΤΚ — Αποδεικτικό Ενωσιακού Καθεστώτος (ΑΕΚ)
                        
                        Το έργο αποσκοπεί στη δημιουργία ενός νέου διευρωπαϊκού συστήματος για την αποθήκευση, διαχείριση και ανάκτηση των αποδεικτικών ενωσιακού καθεστώτος T2L/F και του τελωνειακού δηλωτικού εμπορευμάτων (που εκδίδονται από μη εξουσιοδοτημένο εκδότη).
                        Δεδομένου ότι η εφαρμογή του τελωνειακού δηλωτικού εμπορευμάτων πρόκειται να συνδεθεί με την ευρωπαϊκή ναυτιλιακή ενιαία θυρίδα, το συγκεκριμένο μέρος του έργου θα καλυφθεί σε χωριστή φάση.
                     
                     
                        Άρθρο 6 παράγραφος 1 και άρθρα 16 και 153 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 1ο τρίμηνο 2022
                     
                     
                        1.3.2024
                        (φάση 1)
                        2.6.2025
                        (φάση 2)
                     
                     
                        1.3.2024
                        (φάση 1)
                        2.6.2025
                        (φάση 2)
                     
                  
                        9.   ΕΤΚ — Αναβάθμιση του Νέου Μηχανογραφημένου Συστήματος Διαμετακόμισης (NCTS)
                        
                        Στόχος του εν λόγω έργου είναι η ευθυγράμμιση του υφιστάμενου διευρωπαϊκού συστήματος NCTS με τον νέο ΕΤΚ.
                        Συνιστώσα 1 —«
                           NCTS – Φάση 5
                           »: στόχος της φάσης αυτής είναι να ευθυγραμμιστεί το σύστημα NCTS με τις νέες απαιτήσεις του ΕΤΚ, εξαιρουμένων των στοιχείων που αφορούν δεδομένα ασφάλειας και προστασίας τα οποία περιλαμβάνονται στις τελωνειακές διασαφήσεις διαμετακόμισης εμπορευμάτων που εισέρχονται στο τελωνειακό έδαφος της Ένωσης.
                        Καλύπτει την καταχώριση συμβάντων «επί διαδρομής» και την ευθυγράμμιση της ανταλλαγής πληροφοριών με τις απαιτήσεις δεδομένων του ΕΤΚ, καθώς και την αναβάθμιση και ανάπτυξη διεπαφών με άλλα συστήματα.
                        Συνιστώσα 2 —«
                           NCTS – Φάση 6
                           »: στόχος της φάσης αυτής είναι να εφαρμοστούν οι ειδικές νέες απαιτήσεις για τα στοιχεία που αφορούν δεδομένα ασφάλειας και προστασίας τα οποία περιλαμβάνονται στις τελωνειακές διασαφήσεις διαμετακόμισης εμπορευμάτων που εισέρχονται στο τελωνειακό έδαφος της Ένωσης, που προκύπτουν από το έργο 17 (ΕΤΚ — ICS2). Το πεδίο και η μέθοδος εφαρμογής της λύσης θα συμφωνηθούν κατά τη φάση έναρξης του έργου.
                     
                     
                        Άρθρο 6 παράγραφος 1, άρθρα 16 και 226-236 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 4ο τρίμηνο 2019
                        Ημερομηνία-στόχος των τεχνικών προδιαγραφών
                        = 2ο τρίμηνο 2022
                     
                     
                        1.3.2021
                        3.6.2024
                     
                     
                        1.12.2023
                        2.6.2025
                     
                  
                        10.   ΕΤΚ — Αυτοματοποιημένο Σύστημα Εξαγωγών (ΑΣΕ)
                        
                        Το εν λόγω έργο αποσκοπεί να εφαρμόσει τις απαιτήσεις του ΕΤΚ σε θέματα εξαγωγών και εξόδου.
                        Συνιστώσα 1 —«
                           Διευρωπαϊκό ΑΣΕ
                           ». Στόχος του έργου είναι η περαιτέρω ανάπτυξη του υφιστάμενου διευρωπαϊκού συστήματος ελέγχου των εξαγωγών για την υλοποίηση ενός πλήρους ΑΣΕ που θα καλύπτει τις επιχειρησιακές απαιτήσεις για διαδικασίες και δεδομένα οι οποίες απορρέουν από τον ΕΤΚ, συμπεριλαμβανομένης της κάλυψης απλουστευμένων διαδικασιών και κεντρικού τελωνισμού για εξαγωγή. Επιδιώκεται επίσης η κάλυψη της ανάπτυξης εναρμονισμένων διεπαφών με το σύστημα διακίνησης και ελέγχου των προϊόντων που υπόκεινται σε ειδικούς φόρους κατανάλωσης (EMCS) και το νέο μηχανογραφημένο σύστημα διαμετακόμισης (NCTS). Ως εκ τούτου, το ΑΣΕ θα επιτρέψει την πλήρη αυτοματοποίηση των καθεστώτων εξαγωγής και των διατυπώσεων εξόδου. Το ΑΣΕ καλύπτει τα μέρη που πρέπει να αναπτυχθούν σε κεντρικό και σε εθνικό επίπεδο, συμπεριλαμβανομένων των εθνικών συνιστωσών στις οποίες πραγματοποιείται η υποβολή και επεξεργασία της διασάφησης εξαγωγής και οι οποίες καθιστούν δυνατή τη μετέπειτα ανταλλαγή πληροφοριών με το τελωνείο εξόδου μέσω των κοινών συνιστωσών του ΑΣΕ.
                        Συνιστώσα 2 —«
                           Αναβάθμιση των εθνικών συστημάτων εξαγωγών
                           ». Στο πλαίσιο διαδικασίας που δεν εμπίπτει στο πεδίο εφαρμογής του ΑΣΕ αλλά συνδέεται στενά με αυτό, τα χωριστά εθνικά συστήματα πρέπει να αναβαθμιστούν για συγκεκριμένα εθνικά στοιχεία όσον αφορά τις διατυπώσεις εξαγωγών και/ή εξόδου. Εάν τα στοιχεία αυτά δεν έχουν επίπτωση στον κοινό τομέα του ΑΣΕ, μπορούν να καλύπτονται από αυτή τη συνιστώσα.
                     
                     
                        Άρθρο 6 παράγραφος 1, άρθρα 16, 179 και 263-276 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 4ο τρίμηνο 2019
                        (συνιστώσα 1)
                     
                     
                        1.3.2021
                        (συνιστώσα 1)
                     
                     
                        1.12.2023
                        (συνιστώσα 1)
                     
                  
                        Ημερομηνία-στόχος των τεχνικών προδιαγραφών
                        = θα καθοριστεί από τα κράτη μέλη
                        (συνιστώσα 2)
                     
                     
                        1.3.2021
                        (συνιστώσα 2)
                     
                     
                        1.12.2023
                        (συνιστώσα 2)
                     
                  
                        11.   ΕΤΚ — Δελτία Πληροφοριών (INF) για Ειδικά Καθεστώτα
                        
                        Στόχος του εν λόγω έργου είναι η ανάπτυξη ενός νέου διευρωπαϊκού συστήματος για την υποστήριξη και τον εξορθολογισμό των διαδικασιών διαχείρισης δεδομένων INF και την ηλεκτρονική επεξεργασία των δεδομένων INF όσον αφορά τα ειδικά καθεστώτα.
                     
                     
                        Άρθρο 6 παράγραφος 1, άρθρα 16, 215 και 255-262 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 2ο τρίμηνο 2018
                     
                     
                        1.6.2020
                     
                     
                        1.6.2020
                     
                  
                        12.   ΕΤΚ — Ειδικά καθεστώτα
                        
                        Το εν λόγω έργο αποσκοπεί στην επιτάχυνση, διευκόλυνση και εναρμόνιση των ειδικών καθεστώτων σε ολόκληρη την Ευρωπαϊκή Ένωση μέσω της παροχής κοινών προτύπων επιχειρηματικών διαδικασιών. Τα εθνικά συστήματα θα εφαρμόσουν όλες τις αλλαγές του ΕΤΚ που απαιτούνται για την τελωνειακή αποταμίευση, τον ειδικό προορισμό, την προσωρινή εισαγωγή, την τελειοποίηση προς επανεξαγωγή και την τελειοποίηση προς επανεισαγωγή.
                        Το εν λόγω έργο θα υλοποιηθεί σε δύο μέρη.
                        Συνιστώσα 1 —«
                           Εθνικά ειδικά καθεστώτα εξαγωγών — SP EXP
                           ». Παρέχει τις απαιτούμενες εθνικές ηλεκτρονικές λύσεις για τις δραστηριότητες που σχετίζονται με ειδικά καθεστώτα εξαγωγών.
                        Συνιστώσα 2 —«
                           Εθνικά ειδικά καθεστώτα εισαγωγών —SP IMP
                           ». Παρέχει τις απαιτούμενες εθνικές ηλεκτρονικές λύσεις για τις δραστηριότητες που σχετίζονται με ειδικά καθεστώτα εισαγωγών.
                        Η υλοποίηση των έργων αυτών θα πραγματοποιηθεί μέσω των έργων που απαριθμούνται στα σημεία 10 και 14.
                     
                     
                        Άρθρο 6 παράγραφος 1, άρθρα 16, 215, 237-242 και 250-262 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = θα καθοριστεί από τα κράτη μέλη (για τις συνιστώσες 1 και 2)
                     
                     
                        1.3.2021
                        (συνιστώσα 1)
                     
                     
                        1.12.2023
                        (συνιστώσα 1)
                     
                  
                        Θα καθοριστεί από τα κράτη μέλη στο πλαίσιο του εθνικού σχεδίου
                        (συνιστώσα 2)
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου με χρονικό διάστημα εγκατάστασης έως τις 31.12.2022
                        (συνιστώσα 2)
                     
                  
                        13.   ΕΤΚ — Γνωστοποίηση άφιξης, γνωστοποίηση προσκόμισης και προσωρινή εναπόθεση
                        
                        Στόχος του εν λόγω έργου είναι ο καθορισμός των διαδικασιών για τη γνωστοποίηση άφιξης των μεταφορικών μέσων, την προσκόμιση των εμπορευμάτων (γνωστοποίηση προσκόμισης) και τη διασάφηση προσωρινής εναπόθεσης όπως περιγράφεται στον ΕΤΚ, καθώς και η υποστήριξη της εναρμόνισης στον τομέα αυτόν μεταξύ των κρατών μελών όσον αφορά την ανταλλαγή δεδομένων μεταξύ των εμπορευομένων και των τελωνείων.
                        Το έργο αφορά την αυτοματοποίηση των διαδικασιών σε εθνικό επίπεδο.
                     
                     
                        Άρθρο 6 παράγραφος 1, άρθρα 16 και 133-152 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = θα καθοριστεί από τα κράτη μέλη και, όσον αφορά τη γνωστοποίηση άφιξης, σύμφωνα με τον σχεδιασμό του ICS2
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου με χρονικό διάστημα εγκατάστασης έως τις 31.12.2022
                     
                  
                        14.   ΕΤΚ — Αναβάθμιση των εθνικών συστημάτων εισαγωγών
                        
                        Το έργο αποσκοπεί στην υλοποίηση όλων των απαιτήσεων σχετικά με τις διαδικασίες και τα δεδομένα οι οποίες απορρέουν από τον ΕΤΚ και αφορούν τον τομέα των εισαγωγών (και οι οποίες δεν καλύπτονται από ένα από τα άλλα έργα που ορίζονται στο πρόγραμμα εργασιών). Αφορά κυρίως τις αλλαγές στο καθεστώς για τη «θέση σε ελεύθερη κυκλοφορία» (συνήθης διαδικασία + απλουστεύσεις), αλλά καλύπτει και τις επιπτώσεις που προκύπτουν από άλλες μεταβάσεις συστήματος. Το έργο αυτό αφορά τον τομέα των εισαγωγών σε εθνικό επίπεδο που καλύπτει τα εθνικά συστήματα επεξεργασίας τελωνειακών διασαφήσεων, καθώς και άλλα συστήματα, όπως η εθνική λογιστική και συστήματα πληρωμών.
                     
                     
                        Άρθρο 6 παράγραφος 1, άρθρο 16 παράγραφος 1 και άρθρα 53, 56, 77-80, 83-87, 101-105, 108-109, 158-187 και 194-195 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = θα καθοριστεί από τα κράτη μέλη
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου με χρονικό διάστημα εγκατάστασης έως τις 31.12.2022
                     
                  
                        15.   ΕΤΚ — Κεντρικός Τελωνισμός για Εισαγωγή (ΚΤΕ)
                        
                        Το εν λόγω έργο αποσκοπεί να καταστήσει δυνατή την υπαγωγή των εμπορευμάτων σε τελωνειακό καθεστώς με τη χρήση κεντρικού τελωνισμού, που θα επιτρέπει στους οικονομικούς φορείς να εκτελούν όλες τις επιχειρηματικές λειτουργίες τους κεντρικά από τελωνειακή άποψη. Θα πρέπει να υπάρχει συντονισμός μεταξύ των εμπλεκόμενων τελωνείων ως προς τον χειρισμό της τελωνειακής διασάφησης και της φυσικής παράδοσης των εμπορευμάτων. Πρόκειται για διευρωπαϊκό σύστημα που περιέχει συνιστώσες που αναπτύχθηκαν σε κεντρικό και σε εθνικό επίπεδο.
                        Το έργο θα υλοποιηθεί σε δύο φάσεις.
                        Φάση 1: η εν λόγω φάση θα καλύπτει τον συνδυασμό του κεντρικού τελωνισμού με τις συνήθεις τελωνειακές διασαφήσεις και με τις απλουστευμένες τελωνειακές διασαφήσεις, καθώς και τις αντίστοιχες συμπληρωματικές διασαφήσεις (για τη διεκπεραίωση μίας απλουστευμένης τελωνειακής διασάφησης). Επιπλέον, θα καλύπτει την υπαγωγή εμπορευμάτων στα ακόλουθα τελωνειακά καθεστώτα: θέση σε ελεύθερη κυκλοφορία, τελωνειακή αποταμίευση, τελειοποίηση προς επανεξαγωγή και ειδικός προορισμός. Τέλος, όσον αφορά το είδος των εμπορευμάτων, η εν λόγω φάση θα καλύπτει όλα τα είδη εμπορευμάτων, με εξαίρεση τα εμπορεύματα που υπόκεινται σε ειδικούς φόρους κατανάλωσης και τα εμπορεύματα που υπόκεινται σε μέτρα της κοινής γεωργικής πολιτικής.
                        Φάση 2: η εν λόγω φάση θα καλύπτει όλα όσα δεν καλύπτονται από τη φάση 1, δηλαδή τον συνδυασμό του κεντρικού τελωνισμού με τις τελωνειακές διασαφήσεις μέσω εγγραφής στις λογιστικές καταχωρίσεις του διασαφιστή και με τις αντίστοιχες συμπληρωματικές διασαφήσεις, τις συμπληρωματικές διασαφήσεις για τη διεκπεραίωση περισσότερων από μία απλουστευμένων τελωνειακών διασαφήσεων, την υπαγωγή εμπορευμάτων σε καθεστώς προσωρινής εισαγωγής, καθώς και τα εμπορεύματα που υπόκεινται σε ειδικούς φόρους κατανάλωσης και τα εμπορεύματα που υπόκεινται σε μέτρα της κοινής γεωργικής πολιτικής.
                     
                     
                        Άρθρο 6 παράγραφος 1 και άρθρα 16 και 179 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 3ο τρίμηνο 2020
                        Ημερομηνία-στόχος των τεχνικών προδιαγραφών
                        = 2ο τρίμηνο 2022
                     
                     
                        1.3.2022
                        2.10.2023
                     
                     
                        1.12.2023
                        2.6.2025
                     
                  
                        16.   ΕΤΚ — Διαχείριση Εγγυήσεων (ΔΕ)
                        
                        Το εν λόγω έργο αποσκοπεί να διασφαλίσει την αποτελεσματική και αποδοτική διαχείριση των διαφόρων τύπων εγγυήσεων.
                        Συνιστώσα 1 —«
                           ΔΕ
                           »: Το διευρωπαϊκό σύστημα θα καλύπτει τη διαχείριση ολοκληρωμένων εγγυήσεων που μπορούν να χρησιμοποιηθούν σε περισσότερα του ενός κράτη μέλη, καθώς και την παρακολούθηση του ποσού αναφοράς για κάθε τελωνειακή διασάφηση ή συμπληρωματική διασάφηση, ή της δέουσας κοινοποίησης των στοιχείων που απαιτούνται για τη βεβαίωση των υφιστάμενων τελωνειακών οφειλών για όλα τα τελωνειακά καθεστώτα, όπως προβλέπεται στον ενωσιακό τελωνειακό κώδικα, με εξαίρεση το καθεστώς διαμετακόμισης, το οποίο εξετάζεται στο πλαίσιο του έργου NCTS.
                        Συνιστώσα 2 —«
                           Διαχείριση εγγυήσεων σε εθνικό επίπεδο
                           »: Επιπλέον, τα ηλεκτρονικά συστήματα που υφίστανται σε εθνικό επίπεδο για τη διαχείριση των εγγυήσεων που ισχύουν σε ένα κράτος μέλος πρόκειται να αναβαθμιστούν.
                     
                     
                        Άρθρο 6 παράγραφος 1, άρθρα 16 και 89-100 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών
                        = 3ο τρίμηνο 2022
                        (συνιστώσα 1)
                     
                     
                        2.10.2023
                        (συνιστώσα 1)
                     
                     
                        2.6.2025
                        (συνιστώσα 1)
                     
                  
                        Ημερομηνία-στόχος των τεχνικών προδιαγραφών
                        = θα καθοριστεί από τα κράτη μέλη
                        (συνιστώσα 2)
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου
                        (συνιστώσα 2)
                     
                     
                        Θα καθοριστεί από τα κράτη μέλη στο πλαίσιο του εθνικού σχεδίου με χρονικό διάστημα εγκατάστασης έως τις 2.6.2025
                        (συνιστώσα 2)
                     
                  
                        17.   ΕΤΚ — Σύστημα ελέγχου εισαγωγών 2 (ICS2)
                        
                        Στόχος του εν λόγω προγράμματος είναι η ενίσχυση της ασφάλειας και της προστασίας πριν από την άφιξη των εμπορευμάτων που εισέρχονται στην Ένωση, μέσω της εφαρμογής των νέων απαιτήσεων του ΕΤΚ όσον αφορά την υποβολή και την αντιμετώπιση των συνοπτικών διασαφήσεων εισόδου, και συγκεκριμένα την παροχή δεδομένων συνοπτικής διασάφησης εισόδου σε περισσότερες από μία διαδικασίες υποβολής και/ή από διαφορετικά πρόσωπα, καθώς και την ανταλλαγή των δεδομένων αυτών και των αποτελεσμάτων της ανάλυσης κινδύνων μεταξύ των τελωνειακών αρχών. Το ICS2 θα συμβάλει στη διαμόρφωση μιας εντελώς νέας αρχιτεκτονική και στη σταδιακή αντικατάσταση του υφιστάμενου διευρωπαϊκού συστήματος ICS.
                        Το πρόγραμμα θα υλοποιηθεί σε τρεις εκδόσεις.
                        
                           
                              Έκδοση 1: σε πρώτη φάση, η εν λόγω έκδοση θα καλύπτει την υποχρέωση που υπέχουν οι σχετικοί οικονομικοί φορείς (φορείς ταχυδρομικών υπηρεσιών και πάροχοι υπηρεσιών ταχυμεταφορών στον τομέα των αεροπορικών μεταφορών) να παρέχουν τα ελάχιστα δεδομένα, δηλαδή το ελάχιστο σύνολο δεδομένων της συνοπτικής διασάφησης εισόδου που υποβάλλεται πριν από τη φόρτωση.
                        
                        
                           
                              Έκδοση 2: σε δεύτερη φάση, η εν λόγω έκδοση θα καλύπτει την εφαρμογή εντελώς νέων υποχρεώσεων συνοπτικής διασάφησης εισόδου, σχετικών επιχειρηματικών διαδικασιών, καθώς και διαδικασιών διαχείρισης κινδύνων για όλα τα εμπορεύματα που μεταφέρονται μέσω αεροπορικών μεταφορών.
                        
                        
                           
                              Έκδοση 3: σε τρίτη φάση, η εν λόγω έκδοση θα καλύπτει την εφαρμογή εντελώς νέων υποχρεώσεων συνοπτικής διασάφησης εισόδου, σχετικών επιχειρηματικών διαδικασιών, καθώς και διαδικασιών διαχείρισης κινδύνων για όλα τα εμπορεύματα που μεταφέρονται μέσω θαλάσσιων και εσωτερικών πλωτών οδών καθώς και οδικώς και σιδηροδρομικώς (συμπεριλαμβανομένων των εμπορευμάτων σε ταχυδρομικές αποστολές που μεταφέρονται με τα εν λόγω μέσα μεταφοράς).
                        
                     
                     
                        Άρθρο 6 παράγραφος 1, άρθρα 16, 46, 47 και 127-132 του κανονισμού (ΕΕ) αριθ. 952/2013
                     
                     
                        Ημερομηνία-στόχος των τεχνικών προδιαγραφών και για τις τρεις εκδόσεις
                        = 2ο τρίμηνο 2018
                     
                     
                        15.3.2021
                        (Έκδοση 1)
                     
                     
                        1.10.2021
                        (Έκδοση 1)
                     
                  
                        1.3.2023
                        (Έκδοση 2)
                        1.3.2024
                        (Έκδοση 3)
                     
                     
                        2.10.2023
                        (Έκδοση 2)
                        1.10.2024
                        (Έκδοση 3)
                     
                  Β.   Επισκόπηση του καταλόγου
            
            
                        ΕΤΚ — Έργα που αφορούν ηλεκτρονικά συστήματα
                     
                     
                        Ημερομηνίες εγκατάστασης/
                        Χρονικά διαστήματα εγκατάστασης
                     
                     
                        2017
                     
                     
                        2018
                     
                     
                        2019
                     
                     
                        2020
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                                    1.
                                 
                                 
                                    ΕΤΚ — Σύστημα Εγγεγραμμένων Εξαγωγέων (ΣΕΕ)
                                 
                              
                     
                        1.1.2017
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    2.
                                 
                                 
                                    ΕΤΚ — Σύστημα Δεσμευτικών Δασμολογικών Πληροφοριών (ΔΔΠ)
                                 
                              
                     
                        1.3.2017
                        (φάση 1 — στάδιο 1)
                        2.10.2017
                        (φάση 1 — στάδιο 2)
                        1.10.2019
                        (φάση 2)
                     
                     
                        X
                        X
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    3.
                                 
                                 
                                    ΕΤΚ — Τελωνειακές αποφάσεις
                                 
                              
                     
                        2.10.2017
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    4.
                                 
                                 
                                    Άμεση πρόσβαση των εμπορευόμενων στα ευρωπαϊκά συστήματα πληροφοριών (ομοιόμορφη διαχείριση χρηστών και ψηφιακή υπογραφή)
                                 
                              
                     
                        2.10.2017
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    5.
                                 
                                 
                                    ΕΤΚ — Σύστημα Εγκεκριμένων Οικονομικών Φορέων (AEO) — Αναβάθμιση
                                 
                              
                     
                        1.3.2018
                        (φάση 1)
                        1.10.2019
                        (φάση 2 — μέρος 1)
                        16.12.2019
                        (φάση 2 — μέρος 2)
                     
                     
                         
                     
                     
                        X
                     
                     
                        X
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    6.
                                 
                                 
                                    ΕΤΚ — Σύστημα Καταχώρισης και Ταυτοποίησης των Οικονομικών Φορέων — Αναβάθμιση
                                 
                              (EORI 2)
                     
                     
                        1.3.2018
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    7.
                                 
                                 
                                    ΕΤΚ — Επιτήρηση 3
                                 
                              
                     
                        1.10.2018
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    8.
                                 
                                 
                                    ΕΤΚ — Αποδεικτικό Ενωσιακού Καθεστώτος (ΑΕΚ)
                                 
                              
                     
                        1.3.2024
                        (φάση 1)
                        2.6.2025
                        (φάση 2)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                  
                        
                                    9.
                                 
                                 
                                    ΕΤΚ — Αναβάθμιση του Νέου Μηχανογραφημένου Συστήματος Διαμετακόμισης (NCTS)
                                 
                              
                     
                        1.3.2021 - 1.12.2023 (φάση 5)
                        3.6.2024 - 2.6.2025 (φάση 6)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                  
                        
                                    10.
                                 
                                 
                                    ΕΤΚ — Αυτοματοποιημένο Σύστημα Εξαγωγών (ΑΣΕ) —
                                 
                              Συνιστώσα 1: Διευρωπαϊκό ΑΣΕ
                     
                     
                        1.3.2021 - 1.12.2023
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    10.
                                 
                                 
                                    ΕΤΚ — Αυτοματοποιημένο Σύστημα Εξαγωγών (ΑΣΕ) —
                                 
                              Συνιστώσα 2: Αναβάθμιση των εθνικών συστημάτων εξαγωγών
                     
                     
                        1.3.2021 - 1.12.2023
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    11.
                                 
                                 
                                    ΕΤΚ — Δελτία Πληροφοριών (INF) για Ειδικά Καθεστώτα
                                 
                              
                     
                        1.6.2020
                     
                     
                         
                     
                     
                         
                     
                     
                         
                     
                     
                        X
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        
                                    12.
                                 
                                 
                                    ΕΤΚ — Ειδικά Καθεστώτα —
                                 
                              Συνιστώσα 1: Εθνικά ειδικά καθεστώτα εξαγωγών — SP EXP
                     
                     
                        εθνικός σχεδιασμός
                        1.3.2021 - 1.12.2023— βλέπε επίσης έργο 10
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                  
                        
                                    12.
                                 
                                 
                                    ΕΤΚ — Ειδικά Καθεστώτα —
                                 
                              Συνιστώσα 2: Εθνικά ειδικά καθεστώτα εισαγωγών — SP IMP
                     
                     
                        εθνικός σχεδιασμός για SP IMP
                        (έως τις 31.12.2022) — βλέπε επίσης έργο 14
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    13.
                                 
                                 
                                    ΕΤΚ — Γνωστοποίηση άφιξης, γνωστοποίηση προσκόμισης και προσωρινή εναπόθεση
                                 
                              
                     
                        εθνικός σχεδιασμός
                        (έως τις 31.12.2022)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    14.
                                 
                                 
                                    ΕΤΚ — Αναβάθμιση των εθνικών συστημάτων εισαγωγών
                                 
                              
                     
                        εθνικός σχεδιασμός
                        (έως τις 31.12.2022)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                         
                     
                     
                         
                     
                     
                         
                     
                  
                        
                                    15.
                                 
                                 
                                    ΕΤΚ — Κεντρικός Τελωνισμός για Εισαγωγή (ΚΤΕ)
                                 
                              1.3.2022 - 1.12.2023 (φάση 1)
                     
                     
                        2.10.2023 - 2.6.2025 (φάση 2)
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                        X
                     
                     
                        X
                     
                     
                        X
                     
                  
                        
                                    16.
                                 
                                 
                                    ΕΤΚ — Διαχείριση Εγγυήσεων (ΔΕ) —
                                 
                              Συνιστώσα 1: Διευρωπαϊκή ΔΕ
                     
                     
                        2.10.2023 - 2.6.2025
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                        X
                     
                     
                        X
                     
                  
                        
                                    16.
                                 
                                 
                                    ΕΤΚ — Σύστημα Διαχείρισης Εγγυήσεων (ΔΕ)
                                 
                              Συνιστώσα 2: Διαχείριση Εγγυήσεων σε εθνικό επίπεδο
                     
                     
                        εθνικός σχεδιασμός
                        (έως τις 2.6.2025)
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                     
                        X
                     
                  
                        
                                    17.
                                 
                                 
                                    ΕΤΚ — Σύστημα ελέγχου εισαγωγών
                                 
                              (ICS 2)
                     
                     
                        15.3.2021 - 1.10.2021
                        (Έκδοση 1)
                        1.3.2023 - 2.10.2023
                        (Έκδοση 2)
                        1.3.2024 - 1.10.2024
                        (Έκδοση 3)
                     
                     
                         
                     
                     
                         
                     
                     
                         
                     
                     
                         
                     
                     
                        X
                     
                     
                         
                     
                     
                        X
                     
                     
                        X
                     
                     
                         
                     
                  
               (1)  Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).
            
               (2)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
            
               (3)  Η εν λόγω ημερομηνία έναρξης του χρονικού διαστήματος εγκατάστασης των ηλεκτρονικών συστημάτων είναι η πρώτη ημερομηνία κατά την οποία τα κράτη μέλη θα θέσουν σε λειτουργία το σύστημα.
            
               (4)  Η εν λόγω ημερομηνία λήξης του χρονικού διαστήματος εγκατάστασης των ηλεκτρονικών συστημάτων συμπίπτει με την τελευταία ημερομηνία κατά την οποία το σύστημα θα πρέπει να έχει εγκατασταθεί πλήρως και με την τελευταία ημερομηνία κατά την οποία όλοι οι οικονομικοί φορείς θα πρέπει να πραγματοποιήσουν τη μετάβαση· κατά περίπτωση, η ημερομηνία θα καθοριστεί από τα κράτη μέλη και συμπίπτει με την ημερομηνία λήξης της ισχύος της μεταβατικής περιόδου.